**Zoznam odporúčaných pomôcok do 1. ročníka**

*(zoznam vypracovala prvácka pani učiteľka – Tahotná Hampelová)*

**Školská taška -**čím menej priehradiek, zipsov, vrecúšok....tým lepšie 🙂 Z vlastnej skúsenosti - do 1. - 3. ročníka sú vhodné klasické školské tašky, pre vyššie ročníky školské batohy.

Ak ešte tašku nemáte, popozerajte značky: Herlitz, Belmil, Hama, ... Topgal je tiež výborná značka, ale prváčikovia s ňou zvyknú mať trošku problém. Hlavne sa snažte, aby v nej bolo možné oddeliť fľašu na pitie od učebníc (ideálne, ak je miesto na fľašu na boku tašky), v prípade rozliatia bude menej škody.

**Pomôcky na písanie:**

* peračník (stačí jednoposchodový, určite*nie puzdrový* - v ňom sa dieťa veľmi ťažko orientuje) a v ňom:
* mäkké ceruzky – 2 ks (doporučujem trojhranné s bodovou pogumovanou časťou, tvrdosť 2B alebo B, napr. zn. GRIP, STABILO, FABER - CASTELL, ...)
* mäkká guma – 1 ks
* pastelky - žltá, oranžová, ružová, červená, fialová, modrá, zelená, hnedá, čierna (môžu byť viaceré odtiene). Aj tu platí to, čo pri ceruzkách - ideálne trojhranné, hrubšie (zn. Pelikan, Maped, Stabilo...)

**Písanky:**

* č. 512 – 3 ks (s dvoma pomocnými linajkami), napr. [https://www.daffer.sk/zosit-512-a5-s-pomocnymi-linajkami...](https://l.facebook.com/l.php?u=https%3A%2F%2Fwww.daffer.sk%2Fzosit-512-a5-s-pomocnymi-linajkami-10-listov-biely%3Ffbclid%3DIwAR24aU-y8XJlckpklRhGywYGYC6un30N-Gy7rFByaAX-uvMkKgLsyHGNsUM&h=AT3l8x1Hrx9EBVdXpotjxGeO31NBIbbBjpFY1qaniFJXh8GsmqS39y4mHNEmU1r0IP6rCY1Z0NA-vJ_KeM6d7d64mjXB1idtkOdSRQoMt6NChzdFO0QrsAK53aKrN3VTyg&__tn__=-UK-R&c%5b0%5d=AT1tEh639M3ZUr4byppgnoY6fOac6RUGbZ2yGpQhB9055VK7o7Hzo9RMEjsaxZMjjv8a54X6CUxBqt6h7Tu98JE3b7KyBR9hB5bofq0rUAipbZ9BEYDV4AvTuLReEMSwM9vbvgp0RArukluAxBSTankaboKDrzKHHNOUbxvsMuo5l1k2ykckdNNjVXmQgrKCwMs3Mn643AsGbnzLmd8)
* 1 balík kancelárskych papierov
* 1 plastový obal na dokumenty A4

**Pomôcky na výtvarnú výchovu:**

* výkresy A4 – 30 ks a A3 – 20 ks (prosím, nepodpisovať)
* vodové farby – 1 ks
* paleta - 1 ks (na miešanie farieb)
* štetec – min. 1 plochý a 1 okrúhly (č.6 a č. 12)
* nožnice – 1 ks (kvôli bezpečnosti so zaobleným hrotom)
* lepidlo – 1 ks (ak tyčinkové, tak kvalitnejšie, pretože rýchlo vysychajú, výborné sú tiež disperzné tekuté lepidlá)
* umelý pohár k vodovým farbám – 1 ks
* farebné papiere nelepiace mäkké – 1 ks (sada by mala obsahovať min. 8 listov rôznych farieb)
* plastelína Play doh– 1 kelímok (ľubovoľná farba)
* sada fixiek
* 1 centrofixka čierna obojstranná
* ochranný odev (plášť, staré tričko, zástera,...) - 1 ks (nemusí byť)
* handrička - 1 ks (na utieranie štetcov, podložky,...)
* podložka - 1 ks (buď umelý obrus, príp. podložka na písanie s umývateľným povrchom)
* vrecúško, príp. kufrík, v ktorom bude mať dieťa uložené všetky pomôcky na VYV (okrem výkresov a farebných papierov)

**Pomôcky na telesnú výchovu:**

úbor na telesnú výchovu (tepláková súprava, tričko, ponožky, cvičky - do telocvične, tenisky - na von) - úbor treba vložiť do vrecúška a podpísať, čo sa dá 🙂

**Ostatné pomôcky:**

* papuče (neodporúčam šľapky, najlepšie sú klasické papuče s pogumovanou podrážkou, príp. pevné sandále)
* strúhadlo – 1 ks (ideálne aj so zásobníkom na strúhance)
* obaly na učebnice a písanky (na začiatok stačí A4 - 7 ks A5 - 3 ks)

**Dobrovoľné pomôcky:**

* podsedák na stoličku
* podložka na písanie
* tvrdé školské dosky - žiaci si v nich nosia zošity a učebnice

 O ostatných pomôckach sa dohodneme na prvom triednom RZ . Ide prevažne o hygienické pomôcky (servítky, mydlá, toal. papiere, kuchynské rolky, ale i o kreatívne, kancelárske a drogeristické potreby). V zozname ešte nie sú pomôcky na niektoré vyučovacie hodiny - prvouka, hudobná výchova, etická a náboženská výchova..., tie Vám oznámia vyučujúci daných predmetov na začiatku školského roka."